શત્રુ-હિતશત્રુ, તેજોદ્વેષી, ઈર્ષાળુ. આ બધાં એક જ કુટુંબનાં મામા-માસીનાં સંતાનો છે. જ્યાં બ્લૂટૂથ ચાલુ કરીએ ત્યાં બધાં નોટિફિકેશન સાથે પ્રગટે છે. સુરેશ દલાલ હંમેશાં કહેતા આપણી દયા ખાનારા વધે એના કરતાં આપણી ઈર્ષા ખાનારા વધે એ જરૂરી છે. અદેખાઈ કરનારા સમાજમાં તરત દેખાઈ જતા હોય છે. મિત્રોનું લિસ્ટ બનાવવું અઘરું પડે એમ છે, કારણ કે કોણ આપણો મિત્ર છે એ સમજવામાં આખી જિંદગી પસાર થઈ જાય છતાં ખ્યાલ ન આવે કે આ જ આપણો મિત્ર છે. શત્રુઓ કે દુશ્મનોનું લિસ્ટ તરત તૈયાર થઈ જાય છે, કારણ કે એમાં આપણી સમજ હંમેશને માટે ધારદાર પુરવાર થતી હોય છે. સૈફ પાલનપુરીએ તો લખ્યું છે,